
REFERAT
Privind completarea anexei nr.1 la HCL nr.377/27.10.2009
Prin HCL nr.377/27.10.2009 privind reglementarea situatiei terenurilor ocupate cu garaje pe raza Municipiului Timisoara,  s-a aprobat contractul cadru de concesiune a terenurilor aflate în domeniul public sau privat al Municipiului Timisoara ori in proprietatea Statului Roman, pe care sunt edificate garaje  legalizate sau edificate în baza licitatiilor publice, conform Anexei nr.1, care face parte integranta din hotarâre.
In conformitate cu art.4 din HCL nr.377/27.10.2009, Directia de Urbanism din cadrul Primariei Municipiului Timisoara, va inventaria in termen de 1 an de la data emiterii hotararii, garajele edificate fara autorizatie de constructie, iar acolo unde sunt intrunite conditiile de intrare in legalitate, proprietarii constructiilor vor fi somati sa intre in legalitate.

In urma verificarii facute pe teren de catre Directia Urbanism in colaborare cu Directia Politia Comunitara, s-a constatat faptul ca acestea sunt foarte greu de identificat pe teren, avand in vedere ca fiecare baterie este compusa din mai multe garaje.

Pentru o evidenta cat mai exacta si pentru ca aceste garaje sa poata fi identificate cat mai usor pe teren,

PROPUNEM:

Completarea contractului cadru de concesiune a terenurilor aflate în domeniul public sau privat al Municipiului Timisoara ori in proprietatea Statului Roman, pe care sunt edificate garaje  legalizate sau edificate în baza licitatiilor publice, aprobat prin HCL nr.377/27.10.2009 Anexa nr.1, cu urmatoarea clauza:

,, Concesionarul, are obligatia de a afisa la loc vizibil pe garaj, numarul autorizatiei de construire in baza careia s-a incheiat contractul de concesiune sau fisa de calcul, numarul contractului de concesiune sau a fisei de calcul si numarul garajului mentionat in contract’’.

